Maak smaaklike etes met sampioene | Netwerk24
Deur Met vergunning van die South African Mushroom Farmers Association 12 April 2021 13:01
Eenpot-wonderwerk van hoender, portabellini en rys
6 – 8 hoenderstukke, met bene en vel
1 groot ui, in dobbelsteentjies gekap
250 g portabellini-sampioene, in die helfte gesny
1 groot tamatie, ontpit en in dobbelsteentjies gekap
1 groen brandrissie, in repies gesny
1½ koppies rou langkorrel-rys
4 koppies hoenderaftreksel, warm
Vryf die hoender kwistig met olyfolie, speserye, kruie, peper en sout. Verhit 'n groot oondvaste buffetkasserolpan/breë pot met 'n deksel oor medium-hoë hitte. Verbruin die hoenderstukke in 'n lekseltjie olyfolie. Maak seker die vel is heerlik krakerig.
Verwyder die hoender uit die pan en plaas eenkant. Voorverhit die oond tot 200 °C.
Verhit die olyfolie en die botter in dieselfde pot/pan wat vir die verbruining van die hoender gebruik is. Voeg die uie en 'n knippie sout by en soteer tot sag. Voeg die knoffel en die portabellini-sampioene by.
Soteer vir 1 – 2 minute tot goudbruin. Voeg die soetrissie, tamatie en brandrissie by en meng. Gooi die warm hoenderaftreksel by en roer die rys in.
Bring tot op prutpunt. Plaas die hoenderstukke knussies in die rys en aftreksel, sonder om die vel te onderdompel. Bedek met 'n deksel of tinfoelie en bak vir 25 minute.
Verwyder die deksel en bak vir nog 25 minute tot die rys gaar is en die hoendervel goudbruin en krakerig is. Pluis die rys met 'n vurk, garneer met vars kruie en bedien sommer so uit die bakskottel!
Maak 2 pizzas
1¼ koppies lou water
1 standaardpakkie (2¼ teelepels) aktiewe droë gis
3 koppies veeldoelige meel, plus ekstra om te bestrooi
125 g portabellini-sampioene, gesny
1 koppie Napoletana-sous
8 repe streepspek, gaar en gekap
¼ rooiui, in repies gesny
½ pruimtamatie of 'n paar kersietamaties, in skyfies gesny
'n Hand vol vars rocket
Meng die lou water en die suiker in 'n bak. Sprinkel oor die gis en laat dit skuim. Meng die meel en die sout in 'n ander groot bak. Gooi die olyfolie en die gismengsel by. Meng alles goed.
Plaas die deeg op 'n werksoppervlak en knie tot die deeg elasties en glad voel – voeg 'n bietjie meel by, indien nodig. Vorm 'n stywe bal, plaas in 'n geoliede bak en bedek met 'n skoon vadoek. Laat dit op 'n warm plek rys tot die deeg in grootte verdubbel het – dit sal sowat 'n uur en 'n half neem.
Wanneer die deeg gerys het, druk dit liggies plat en verdeel dit in twee balle. Laat die deeg rus terwyl jy die oond tot op sy maksimum verhit en plaas 'n pizzaklip of 'n bakplaat in die onderste derde van die oond om warm te word.
Berei al jou bolae voor:
Braai die sampioene in 'n bietjie olyf-olie. Voeg die knoffel by sodra hulle amper gaar is. Maak die sampioene gaar tot geurig en geur goed met sout en peper na smaak. Druk een deegbol op 'n keer liggies plat, rol so dun uit as wat jy verkies en bestrooi dit met meel indien nodig.
Plaas versigtig op die warm bakplaat/pizzaklip en verf olie egalig oor die uitgerolde deeg. Sit die sous in die middel van die deeg en smeer dit met 'n lepel na die kante toe – los 2 cm vir die kors. Pak die mozzarella, sampioene, spek, rooiuie en tamaties bo-op. Geur.
Bak tot die kors goudbruin is en die kaas borrel – dit sal sowat 15 minute neem. Rond jou pizzas af met gegeurde avokadosnye en flenters rocket. Bedien onmiddellik.
Beesstert (oxtail) met knopiesampioene
1,2 – 1,5 kg beesstert
4 knoffelhuisies, grofgemaal
'n Handjie vol tiemietakkies
1 x 400 g-blik botterbone, afgespoel en gedreineer
250 g wit knopiesampioene, in die helfte gesny
Witrys en vars tiemietakkies
Stel die drukkoker op sy soteerfunksie en wag tot hy reg is. Vryf die beesstert in met olyfolie en geur kwistig met sout en peper. Verbruin die beesstert in klompies alkante tot goudbruin. (Jy kan dit ook in 'n oond van 220 °C op 'n groot bakplaat doen.)
Verwyder die beesstert uit die binnepot en plaas eenkant. Voeg die uie by en soteer tot sag. Voeg die knoffel by en braai vir 'n minuut. Voeg die tamatiepasta, sojasous, lourierblare, naeltjies en tiemie by. Laat prut vir 'n paar minute tot die tamatiepasta soet ruik. Voeg die beesvleis-aftreksel by en maak seker die bodem van die pot is baie goed ontglans sodat niks in die binnepot vassit nie.
Sit die verbruinde beesstert terug in die binnepot. Maak seker die stukke is deels deur die vloeistof bedek. Pak die wortels in lae bo-op. Verseël die drukkoker en maak seker die ontlugknop is in die verseëlposisie. Drukkook op "hoog" vir 40 minute en dan op natuurlike vrylating vir 20 minute. Laat enige oorblywende druk per hand vry en maak die deksel oop.
Verwyder die beesstert en wortels baie versigtig met 'n gaatjieslepel en plaas eenkant. Gooi die tiemie- takkies weg. Stel die pot terug op die soteerfunksie en bring die sous tot op prutpunt. Voeg die botterbone by en laat die sous 'n bietjie wegkook.
Berei intussen die sampioene voor. Laat 'n groot braaipan oor hoë hitte warm word. Voeg die olyfolie en botter by en soteer die sampioene tot goudbruin. Voeg die knoffel by net voor alles gereed is en geur met sout en peper. Plaas die beesstert en die wortels versigtig terug in die sous en die bone om alles warm te hou. Skep die goudbruin sampioene bo-oor. Besprinkel alles met vars tiemie en bedien op gestoomde witrys.
1 klein knoffelhuisie, fyn gerasper (opsioneel)
300 g blomkool, in repies gesny
1 koppie beleë cheddar, plus nog vir opdiening, gerasper
'n Handvol grasuie (chives), fyngekap
Verhit die botter in 'n me-diumgrootte kastrol oor hoë hitte. Voeg die sampioene by en braai tot hulle begin sag word (moenie hulle té donker laat word nie en plaas nou 'n paar eenkant om later as garnering te gebruik).
Voeg die knoffel by, roer vir 'n minuut en voeg dan die blomkool en die room by. Bedek en bring tot op prutpunt – maak seker dat dit oorkook nie. Laat dit vir sowat 5 – 7 minute kook, of tot die blomkool sag is. Gooi in 'n voedselverwerker en verwerk tot baie glad.
Voeg die cheddar by en geur na smaak. Bedien warm, en besprinkel met nog kaas, die sampioene wat eenkant gehou is en die grasuie.
Sampioenfrikkadelle met tamaties en suurroom
250 g groot bruin sampioene, gemaal
90 g vars broodkrummels
15 ml tamatiepasta of songedroogdetamatie-pasta
1 geroosterde geelrissie, in skyfies gesny
Origanum of tiemieblare
Kapokaartappels (mashed potatoes) en seisoenale groente
Voorverhit die oond tot 180 °C. Meng al die bestanddele, behalwe die olie, in 'n mengbak.
Vorm lepelgrootte frikkadelle met jou meelbestrooide hande. Verhit die olie in 'n pan en verbruin die frikkadelle alkante. Sit die frikkadelle in 'n oondvaste kasserol.
Meng al die sousbestanddele en drup oor die frikkadelle. Geur met sout en peper. Bedek en bak vir 20 – 25 minute in die oond. Versier met 'n krul suurroom, 'n bietjie gerookte paprika en origanum of tiemie.
Bedien met kapokaartappels en seisoenale groente.
15 ml vars salie (sage), gekap
5 ml suurlemoen of lemoenskil
125 g vars broodkrummels
200 g groot bruin sampioene, in repies gesny en gebraai
Kapokaartappels (mashed potatoes)
Voorverhit die oond tot by 180 °C. Verhit die olie in 'n pan en braai die uie liggies vir 4 – 5 minute of tot sag. Stel die hitte hoër en voeg die sampioene by. Braai vir 3 – 4 minute.
Skep die mengsel in 'n mengbak en laat heeltemal afkoel. Roer die varkmaalvleis, salie, tiemie, suurlemoenskil, eier en broodkrummels in en meng goed. Smeer 'n groot 6-koppiekolwyntjiepan en sit 2 repe spek in 'n kruispatroon onder in elke koppie. Vul met maalvleis-mengsel. Plaas die res van die spek in 'n kruispatroon oor die vleisbrode as bedekking.
Bak vir 25 – 30 minute in die oond. Laat vir 10 minute afkoel en haal uit die koppietjies uit. Die vleisbrode kan voor opdiening vir 4 – 5 minute gerooster word. Bedien op 'n bed van gaar sampioene, seisoenale groente en kapokaartappels. Garneer met pietersielie.
4 takkies tiemie, houtagtige stingels verwyder
5 ml (1 teelepel) gerookte paprika
Pasgekookte pasta (soos spaghetti), vir opdiening
Vars basiliekruidblare (basil), vir opdiening (opsioneel)
Parmesaan vir opdiening (opsioneel), gerasper
Verhit die olie in 'n mediumgrootte kastrol en voeg die uie en wortels by. Braai oor medium-hoë hitte tot sag, maar nog nie bruin nie. Voeg die knoffel en tiemie by en braai vir nog 'n minuut.
Voeg die maalvleis en sampioene by en braai – breek klonte met jou houtlepel. Braai tot die mengsel aan die bodem begin klou – sowat 10 – 15 minute – voeg dan die tamaties, aftreksel, suiker en paprika by en roer goed.
Geur met sout en peper, bedek, laat prut oor lae hitte vir ten minste 30 minute (of tot 2 uur) en roer nou en dan. Proe en geur na smaak, indien nodig. Bedien warm op pasgekookte pasta, met vars basiliekruid en parmesaan bo-oor gestrooi.
Die byvoeging van sampioene laat hierdie bolognese nóg vleiseriger smaak – met baie minder vet en natrium as 'n dis wat net met vleis gemaak is. 'n Puik dis, elke aand van die week.
1 ui, in dobbelsteentjies gekap
2 x 410 g-blikke bruin lensies, gedreineer.
45 ml ongegeurde jogurt of dik room
Verhit die olie in 'n pan en braai die uie en die knoffel liggies vir 5 – 7 minute.
Voeg die gemmer, die kerriepasta en die sampioene by en kook vir 3 – 4 minute. Roer die tamaties en die lensies by en laat prut vir 5 minute. Bedek met die jogurt of die room en die koljander. Bedien met rys of naanbrode, raïta en/of geroosterde klapper.